Dornier-Werke

D **Dornier-Wärch GmbH** (dt. *Dornier-Werke GmbH*, ab 1966 *Dornier GmbH*, churz *Dornier*, []) isch e dytsche Flugzyyghärsteller gsii. 

## Gschicht
Dr Claude Dornier het syter anne 1910 as Mitarbaiter bim Zeppelin-Unternäme gschafft. Aafangs het er an Zeppelin gschafft, bal het er aber Flugzyyg entworfe. Sy Abdailig *Do* isch 1914 an s Seemooser Horn z Fridrichshafe umzoge, wu unter syre Laitig d Flugboot Rs I, Rs II, Rs III un Rs IV entstande sin. Anne 1917 isch em Dornier sy Abdailig as *Zeppelin Werk Lindau GmbH* (ZWL) en aigeständigi Gsellschaft im Zeppelin-Konzärn mit em Dornier as Gschäftsfierer wore. Im Wärch Lindau het dr Claude Dornier au an dr Entwicklig vu Landflugzyyg gschafft, wie dr *Cl I* un dr *D I*. 1919 isch s Wärch Lindau zuegmacht wore, 1921 wäg em Versailler Verdrag dr Böu vu dr Dornier Do J („Wal“) uf Marina di Pisa (Italie) verlageret wore. 1922 isch dr Claude Dornier Gsellschafter vu dr ZWL mit eme Gschäftsaadail vu 10 % wore, d Gsellschaft isch in *Dornier Metallbauten GmbH* (DMB) umgnännt un dr Sitz uf Friedrichshafe-Manzell verlait wore. 

In dr 1930er Johr isch d Produktion uusgwytet wore mit Zwyygbedrib z Neuaubing un Oberpfaffenhofen z Bayern un mit dr *Norddeutsche Dornier-Werke* z Wismar un z Lübeck. Anne 1938 isch d Gsellschaft in *Dornier-Werke GmbH* umgnännt wore.

Noch em Zweete Wältchrieg het Dornier zerscht anne 1951 mit dr *Oficinas Técnicas Dornier* (OTEDO) z Spanien un ab 1954 z Immestaad wider aagfange wore mit dr Entwicklig vu Flugzyyg. Im Johr 1966 isch s Unternäme in *Dornier GmbH* umgnännt wore. Anne 1985 isch d Gsellschaft vu Daimler-Benz ibernuu un speter iber dr Luft- un Ruumfahrtkonzärn DASA dailwys in d EADS integriert wore. Dervor isch dr zivil Flugzyygböu mitsamt dr Entwicklig uusgrindet un vu Fairchild ibernuu wore. Im Johr 2002 het Fairchild Dornier en Insolvänzaadrag gstellt. Di militerisch Luftfahrt, d Ruumfahrt, d Wehr- un Sischtemtächnik vu Dornier isch hite ne Dail vu Airbus Defence and Space.

## Literatur
* Béatrice Busjan, Corinna Schubert: *Flugzeugbau in Wismar. Erinnerungen an die Norddeutschen Dornier-Werke* (= Wismarer Studien; Band 9). Stadtgeschichtliches Museum, Wismar 2005, ISBN 3-00-017272-6.
* Claude Dornier: *Aus meiner Ingenieurlaufbahn.* Privatdruck, Zug / Schweiz 1966.
* Dornier GmbH: Dornier. *Die Chronik des ältesten deutschen Flugzeugwerks.* Aviatic, Gräfelfing 1985, ISBN 3-925505-01-6.
* Dornier Werke: *50 Jahre Dornier. 1914–1964. Ein unvollständiges Bilderbuch zur Geschichte des Hauses Dornier.* Krausskopf Flugwelt-Verlag, Mainz 1965.
* J. Flottau: *Die Fairchild-Dornier-Story (Teil 1) in Aero international 7 und 8.* 2003, ISSN 0946-0802 .
* Brigitte Kazenwadl-Drews: *Claude Dornier – Pionier der Luftfahrt.* Delius Klasing Verlag, Bielefeld 2007, ISBN 978-3-7688-1970-1.
* Bruno Lange: *Typenhandbuch der deutschen Luftfahrttechnik.* Bernard & Graefe Verlag, Koblenz 1986, ISBN 3-7637-5284-6.
* Wolfgang Meighörner: *Zeppelins Flieger – Das Flugzeug im Zeppelin-Konzern und seinen Nachfolgebetrieben.* Zeppelin-Museum, Friedrichshafen 2006, ISBN 3-8030-3316-0.
* Joachim Wachtel: *Claude Dornier – Ein Leben für die Luftfahrt.* Aviatic-Verlag, München 1989, ISBN 3-925505-10-5.
* Günter Frost, Karl Kössler, Volker Koos: *Dornier. Von den Anfängen bis 1945.* Heel Verlag, Königswinter 2010, ISBN 978-3-86852-049-1.

## Weblink

* DO-Professional Services GmbH
* Dornier Consulting GmbH
* Dornier-Museum
* Dornier-Stiftig för Luft- und Ruumfahrt uf dorniermuseum.de
* Dornier Technologie GmbH Uhldingen-Mühlhofen
* Lindauer Dornier GmbH